เล็ง SET เช้าลงตามตปท. ตึงเครียดรัสเซีย-ยูเครน หวั่นเผชิญแรงขายทำกำไร
เล็ง SET เช้าปรับลงตามตปท. ตึงเครียดรัสเซีย-ยูเครน อาจเจอการขายทำกำไรหลังยืนเหนือ 1,700 จุดได้ ให้แนวรับไว้ที่ 1,690-1,700 จุด และแนวต้านไว้ที่ 1,720 จุด
18 ก.พ. 2565

นายกิจพล ไพรไพศาลกิจ ผู้อำนวยการฝ่ายวิเคราะห์หลักทรัพย์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า แนวโน้มตลาดหุ้นไทยเช้านี้ผันผวน อิงทางลง สอดคล้องกับตลาดหุ้นอื่นในภูมิภาคเอเชีย แต่จะลบน้อยกว่าตลาดหุ้นสหรัฐฯ เนื่องจากยังได้รับปัจจัยหนุนจากเงินทุนต่างชาติที่ไหลเข้ามาอย่างต่อเนื่อง แต่ด้วยตลาดหุ้นไทยปรับตัวขึ้นไปยืนเหนือ 1,700 จุด ก็อาจจะมีการขายทำกำไรออกมาบ้าง
ทั้งนี้มองว่าหากไม่หลุดแนวรับ 1,690-1,700 จุด ยังมีโอกาสปรับตัวขึ้นได้ต่อ ให้แนวต้านไว้ที่ 1,720 จุด